雜言用投丹陽知己兼奉宣慰判官
作者：李白
朝代：唐

paragraphs: 客從崑崙來，遺我雙玉璞。
云是古之得道者西王母食之餘，食之可以凌太虛。
受之頗謂絕今昔，求識江淮人猶乎比石。
如今雖在卞和手，□□正憔悴。
了了知之亦何益，恭聞士有調相如。
始從鎬京還，復欲鎬京去。
能上秦王殿，何時迴光一相眄。
欲投君，保君年，幸君持取無棄捐。
無棄捐，服之與君俱神仙。